钦定古今图书集成/明伦汇编/官常典/第007卷 > 汤沐公馀日录 > 《凡百箴》梁·武帝
## 钦定古今图书集成/明伦汇编/官常典/第007卷 > 汤沐公馀日录 > 《凡百箴》梁·武帝

“凡百众庶，尔其听之。”事之大小，先当熟思。思之不熟
致成，先当熟思。不定不可施令。是曰乱常，是曰败政。
弗正厥身，亦丧厥命。惟慈惟恕，惟孝惟敬。严惟率下，
直惟厥正。如彼互乡，如彼暴虎。家声不建，有忝尔祖。
思之既熟，决意而行。临难必勇，见义忘生。门有贤良，
家有忠贞。勿恃尔尊，骄慢淫昏。勿谓尔贵，长夜荒醉。
“日不恒中，月盈则亏。崇山落峰，高树折枝。履邪念正，
居安思危。莫言尔贱，而不受命。”君子小人，本无定性。
勿谓“人微，而以自轻。”《张他》。〈疑〉为卒，李衡为兵。忠信孝
友，皆以扬名。有黄叔度父牛医者，声高海内，名重天
下。伊尹负鼎，太公屠肉。甯戚饭牛，傅说版筑。皆王霸
师，世受爵禄。诫尔凡百，勿戾勿昏。人无贵贱，道在则
尊。余重告尔，莫自抑卑。〈疑〉克家栋梁，唯斯为吉。水清
照净，表直影端。近取诸身，无假远观。猗与哲人，勿谓
斯难。